Паездка ладзілася мінулым летам. Арганізатары – браты-ксяндзы зь Віцебскай дыяцэзіі Вячаслаў і Юрый Барокі – аформілі неабходныя дакументы (візы і т. п., неабходна было толькі своечасова здаць ім дакументы і патрэбную суму). І вось мы ў Менску. Прыемная сустрэча з ксяндзамі Вячаславам і Юр’ем, іншымі ўдзельнікамі пілігрымкі… Памежныя і мытныя працэдуры занялі 2 гадзіны. Наш аўтобус едзе па Польшчы. Заначавалі ў гатэлі у невялікім горадзе Слубіцэ, на мяжы зь Нямеччынай. Гэта на Одэры, насупраць нямецкага Франкфурта.